Source: https://www.liptovskatepla.sk/vseobecne-zavazne-nariadenia.phtml?id_menu=149512&module_action__401564__id_vzn=23898
Timestamp: 2019-10-15 23:43:52+00:00
Document Index: 17176253

Matched Legal Cases: ['§ 6', '§ 11', '§ 6', '§ 28', '§ 114', '§ 140']

Dátum zverejnenia návrhu: 6.2.2019
Nahradené: 2019/3
Obecné zastupiteľstvo obce Liptovská Teplá vo veciach územnej samosprávy v zmysle § 6 ods.1 a § 11 ods. 4 g) zákona č. 369/1990 Zb. o obecnom zriadení v znení neskorších právnych predpisov, § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“)a v zmysle § 28 ods. 5, § 114 ods. 6 a § 140 ods. 10 zákona č. 245/2008 Z. z. o výchove a vzdelávaní (školský zákon ) a o zmene a doplnení niektorých zákonov (ďalej len „školský zákon“) sa uznieslo na tomto všeobecne záväznom nariadení (ďalej len „VZN“).
Toto VZN určuje výšku mesačného príspevku, ktorý je povinný uhrádzať rodič, alebo iná fyzická osoba než rodič, ktorá má dieťa zverené do osobnej starostlivosti, alebo do pestúnskej starostlivosti na základe rozhodnutia súdu (ďalej len „zákonný zástupca“ ) na jedno dieťa alebo jedného žiaka:
b) na čiastočnú úhradu nákladov na činnosti školského klubu detí,
c) na čiastočnú úhradu nákladov v školskej jedálni.
1) Za pobyt dieťaťa v materskej škole zriadenej obcou zákonný zástupca prispieva čiastkou na úhradu výdavkov materskej školy mesačne na jedno dieťa sumou 8,-€.
a)ktoré má jeden rok pred plnením povinnej školskej dochádzky,
b)ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.
d) ktoré má prerušenú dochádzku do materskej školy na viac ako 30 po sebe nasledujúcich dní z dôvodu choroby, alebo rodinných dôvodov preukázateľným spôsobom,
3) Príspevok za pobyt dieťaťa v materskej škole zákonný zástupca uhrádza v hotovosti priamo do pokladne školy, alebo bezhotovostným prevodom na účet školy, alebo poštovou poukážkou do 10. dňa v príslušnom kalendárnom mesiaci. Spôsob platenia spresní riaditeľ školy vo vnútornom predpise.
Výška mesačného príspevku na čiastočnú úhradu nákladov na činnosť školského klubu detí
1) Na čiastočnú úhradu nákladov spojených s činnosťou školského klubu detí zriadeného obcou, bude zákonný zástupca žiaka prispievať mesačne sumou 7,- €.
2) Príspevok na čiastočnú úhradu nákladov na činnosť školského klubu detí, zákonný zástupca uhrádza v hotovosti priamo do pokladne školy, alebo bezhotovostným prevodom na účet školy, alebo poštovou poukážkou do 10. dňa v príslušnom kalendárnom mesiaci. Spôsob platenia spresní riaditeľ školy vo vnútornom predpise.
3) Zriaďovateľ môže rozhodnúť o znížení alebo odpustení príspevku, ak zákonný zástupca žiaka o to písomne požiada zriaďovateľa a zároveň predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.
4) Príspevok v školskom klube detí sa neuhrádza za dieťa, ktoré má prerušenú dochádzku do školského klubu detí na viac ako 30 po sebe nasledujúcich dní z dôvodu choroby, alebo rodinných dôvodov preukázateľným spôsobom.
1) Príspevok na čiastočnú úhradu nákladov v školskej jedálni pozostáva :
a) príspevku na režijné náklady vo výške5,– €mesačne, za podmienky odobratia minimálne jedného obeda mesačne na stravníka,
b) z úhrady výšky finančného príspevku na stravovanie vo výške nákladov na nákup potravín podľa vekových kategórií stravníkov zodpovedajúcemu 2. finančnému pásmu (finančné pásma zverejnené Ministerstvom školstva vedy, výskumu a športu SR na internetovej stránke).
2) Príspevok, ktorý uhrádza zákonný zástupca za stravovanie v školskej jedálni podľa vekových kategórií detí a žiakov sa stanovuje nasledovne:
a) materská škola: stravníci od 2 – 6 rokov – desiata 0,26 €, obed – 0,64 €, olovrant – 0,22 € spolu 1,12 €.
b) základná škola stravníci od 6 – 11 – obed 0,95 €.
c) základná škola stravníci od 11 – 15 – obed 1,01 €.
3) Zriaďovateľ môže rozhodnúť o znížení alebo odpustení režijných nákladov, ak zákonný zástupca dieťaťa resp. žiaka o to písomne požiada zriaďovateľa a zároveň predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi, podľa osobitného predpisu zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.
4) Príspevok na čiastočnú úhradu nákladov v školskej jedálni, zákonný zástupca uhrádza v hotovosti priamo do pokladne školy, alebo bezhotovostným prevodom na účet školy, alebo poštovou poukážkou do 10. dňa v príslušnom kalendárnom mesiaci. Spôsob platenia spresní riaditeľ školy vo vnútornom predpise.
1) Prípadné zmeny a doplnky tohto nariadenia budú riešené formou písomných dodatkov.
2) Veci neupravené týmto nariadením sa riadia zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a zákonom č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ďalšími osobitnými predpismi.
3) VZN bolo schválené obecným zastupiteľstvom v Liptovskej Teplej na svojom zasadnutí dňa 21.2.2019 uznesením č. 4/2019.
4) Toto VZN nadobúda účinnosť dňom 1.9.2019.
5) Dňom nadobudnutia účinnosti tohto VZN sa rušíVšeobecne záväzné nariadenie obce Liptovská Teplá č. 1/2011prijaté obecným zastupiteľstvom uznesením č. 2/2011 zo dňa 5.8.2011.
V Liptovskej Teplej dňa 21.2.20109
Aktualizované 19.9.2019 -em-